414 



det jo ogsaa er paa denne Aarstid at Luften gjenlyder af 

 deres vedholdende Kvækken. Ægene ere ligesom Sala- 

 mandrenes omgivne af Slim, men lægges ikke enkeltvis 

 som hines, men samlede, forbundne ved Slimmassen, 

 enten i Form af store Klumper, som hos den brune og 

 grønne Frø, hos Løvfrøen og Klokkefrøen, eller i en en- 

 kelt lang tyk Snor som Løgfrøens eller endelig i Form af 

 2 tyndere Snore som hos vore 3 Arter af Tudser. — De 

 nylig adklækkede Larver ere selvfølgelig meget smaae, 

 kun nogle faae Linier lange, i Reglen sorte eller brune; 

 deres Legeme er endnu tydelig deelt i 3 Afsnit: Hoved*), 

 Krop og Hale, hvilken sidste endnu er temmelig kort, 

 men kantet af en Svømmehinde ligesom Salamandrenes; 

 til Lemmer er der intet Spor. Først nogle Dage efter 

 Udklækningen vise Gjællerne sig som to lange, fligede**} 

 Traade eller Fryndser paa hver Side af Halsen, men disse 

 ydre Gjællers Virksomhed varer kun meget kort, efter 

 nogle faae Dages Forløb ere de forsvundne igjen***), og 

 Gjællespalten har lukket sig; dog bliver der en Aabning 

 tilbage tæt under det venstre Øie, og gjennem denne seer 

 man det i Munden optagne Vand jevnligen blive udstødt; 

 Larven har nemlig nu, uagtet de ydre Gjæller ere gaaede 

 tabt, en Mængde indre Gjællebuske, der sidde langs 

 hen ad Gjællebuerne ligesom hos Fiskene, skjulte i Gjælle- 

 hulen, og for at vedligeholde Aandedrætlet i dem lader 



*) I de første Dage efter Udklækningen er Munden meget lille og 

 Øinene usynlige ligesom hos Salamandrene. 



"'} Ifølge Ros el ere Løvfrølarvens ydre Gjæller korte og udelte. 



*") Det synes at ligge nær at betragte de ydre og indre Gjæller som 

 Dele af det samme System, saaledes at de ydre svarede til Sala- 

 manderlarvernes, de indre til den Gjællebuerne hos disse kantende 

 Hudbræmme og til Fiskenes Gjæller. Men det er ikke vist, at 

 denne Tolkning kan holde Stik. 



